Minulý rok (2016) využilo kampaň Do práce na bicykli viac než 800 firiem a organizácií na to, aby svojim pracovníkom priniesli zaujímavú aktivitu počas pracovného roka a motivovali ich k zdravšiemu životnému štýlu. Zároveň mali príležitosť zistiť, ako dokáže cesta zamestnancov do práce na dvoch kolesách pozitívne ovplyvniť ich pracovné výkony a zdravotný stav.

**Prečo mať čo najviac zamestnancov dochádzajúcich do práce na bicykli?**

* Zamestnanci dochádzajúci do práce na bicykli sú počas roka v priemere až o 2 dni menej práceneschopní ako ich kolegovia, ktorí dochádzajú do práce autom.
* Fyzická aktivita pred začiatkom pracovného dňa zvyšuje výkonnosť zamestnancov až o 15 % a znižuje ich náchylnosť robiť v práci chyby až o 27 %.
* Zamestnanec dochádzajúci do práce na bicykli je dokázateľne spokojnejší, sebavedomejší a je odolnejší voči stresu.

**V prípade, že sa aktívne zapojíte do kampane Do práce na bicykli 2017, však získate jeden zaujímavý benefit – budete môcť kampaň využiť na budovanie pozitívnych vzťahov na pracovisku a ako formu teambuildingu, s ktorého organizáciou nebudete mať takmer žiadne starosti a jeho technické zabezpečenie budeme mať pod palcom my!**

Prostredníctvom prepracovaného evidenčného systému sa zamestnanci nielenže jednoducho zaregistrujú do kampane, ale budú si môcť aj zaznamenávať svoje štatistiky ciest do práce a z práce. Vy ako zamestnávateľ budete mať o týchto údajoch prehľad a po skončení súťaže si budete môcť spraviť interné firemné vyhodnotenie.

1. Rozpošlite hromadný e-mail s výzvou na vytvorenie 2 – 4-členných tímov z radov zamestnancov, ktorí sa následne zaregistrujú do systému kampane na stránke [www.dopracenabicykli.eu](http://www.dopracenabicykli.eu/www.dopracenabicykli.eu) (Pozn.: Ak by ste chceli spraviť súťaž medzi zamestnancami, zvoľte jednotnú veľkosť tímov – napr. všetko 4-členné tímy – aby boli podmienky vo všetkých tímoch totožné a dali sa porovnať údaje).
2. Vyberte zamestnanca, ktorý bude mať na starosti koordináciu kampane v rámci Vašej spoločnosti, bude kontaktovať svojich kolegov s výzvou na zapojenie sa a informovať ich o priebehu súťaže. My mu následne dodáme potrebné informácie.
3. Motivujte zamestnancov zakúpením oficiálnych tričiek súťaže v prípade, ak sa zaregistrujú. Cena dizajnového trička je tento rok iba 6 eur!
4. Spravte z kampane svoju firemnú súťaž – na jej konci oceňte najlepších alebo vyžrebujte výhercov cien.
5. Motivujte zamestnancov tým, že v prípade registrácie získajú malú odmenu (svetlo na bicykel, sada náradia na bicykel a pod.).

Všetky tímy, ktoré sa registrujú za Vašu spoločnosť, uvedú do registračného formulára IČO Vašej spoločnosti, a práve na základe tohto údaju si bude možné zo systému jednoducho odfiltrovať dáta o tímoch pre Vaše interné potreby.

Okrem toho môže Vaša spoločnosť zabojovať aj o ocenenie na národnej úrovni v kategórii „Spoločnosť, kde sa zapojil najvyšší počet zamestnancov“. Okrem ocenenia od ministra dopravy získa víťaz tejto kategórie aj štýlový mestský bicykel od spoločnosti DEMA.